CELEX: 32021R1406
Language: da
Date: 2021-08-26 00:00:00
Title: Kommissionens gennemførelsesforordning (EU) 2021/1406 af 26. august 2021 om fravigelse af de regler om oprindelsesbevis, der er fastsat i gennemførelsesforordning (EU) 2020/761, og som finder anvendelse på visse toldkontingenter for import af fjerkrækød, og om ændring af gennemførelsesforordning (EU) 2020/761 for så vidt angår de mængder ost, der er disponible for eksportlicenser til USA

27.8.2021   
               
               
                  DA
               
               
                  Den Europæiske Unions Tidende
               
               
                  L 303/4
               
            
         KOMMISSIONENS GENNEMFØRELSESFORORDNING (EU) 2021/1406
         af 26. august 2021
         om fravigelse af de regler om oprindelsesbevis, der er fastsat i gennemførelsesforordning (EU) 2020/761, og som finder anvendelse på visse toldkontingenter for import af fjerkrækød, og om ændring af gennemførelsesforordning (EU) 2020/761 for så vidt angår de mængder ost, der er disponible for eksportlicenser til USA
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187 og artikel 223, stk. 3,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (2), særlig artikel 66, stk. 4,
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (3), særlig artikel 9, stk. 1, litra a)-d), og artikel 16, stk. 1, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2020/761 (4) fastsættes reglerne for forvaltning af import- og eksporttoldkontingenter for landbrugsprodukter, der forvaltes ved en ordning med import- og eksportlicenser, og der fastsættes specifikke regler.
                  
               
                     (2)
                  
                  
                     Ved Kommissionens gennemførelsesforordning (EU) 2021/760 (5) blev bilag XII til gennemførelsesforordning (EU) 2020/761 ændret for så vidt angår reglerne for toldkontingenterne med løbenummer 09.4410, 09.4411 og 09.4420 (fjerkrækød). De nye regler kræver, at erhvervsdrivende skal bevise oprindelsen af varer til overgang til fri omsætning i overensstemmelse med artikel 57, 58 og 59 i Kommissionens gennemførelsesforordning (EU) 2015/2447 (6).
                  
               
                     (3)
                  
                  
                     Dette krav finder anvendelse fra den 1. juni 2021, som er den dato, hvor den første licensansøgningsperiode efter ikrafttrædelsen af gennemførelsesforordning (EU) 2021/760 begynder.
                  
               
                     (4)
                  
                  
                     Som følge af de vanskeligheder, myndighederne i tredjelande har haft med at fremlægge oprindelsescertifikatet i overensstemmelse med de nye regler, har nogle erhvervsdrivende ikke kunnet fremlægge den påkrævede dokumentation på toldstedet, og varerne har ikke kunnet overgå til fri omsætning i Den Europæiske Union.
                  
               
                     (5)
                  
                  
                     For at sikre en gnidningsløs varestrøm på toldniveau bør der indrømmes en fravigelse af de nye regler i en vis periode, hvor tredjelande og erhvervsdrivende ikke er i stand til at bevise varernes oprindelse i overensstemmelse med artikel 57, 58 og 59 i gennemførelsesforordning (EU) 2015/2447.
                  
               
                     (6)
                  
                  
                     Fravigelsen bør finde anvendelse fra anvendelsesdatoen for artikel 1 i gennemførelsesforordning (EU) 2021/760, hvorved bilag XII til gennemførelsesforordning (EU) 2020/761 blev ændret.
                  
               
                     (7)
                  
                  
                     I del B1 i bilag XIV.5 (mælk og mejeriprodukter) til gennemførelsesforordning (EU) 2020/761 bliver eksportkontingenterne, der er åbnet af USA, identificeret med angivelse af de mængder, som EU-erhvervsdrivende kan eksportere til USA inden for rammerne af disse kontingenter.
                  
               
                     (8)
                  
                  
                     Den 6. juli 2021 offentliggjorde USA i det amerikanske officielle register (7) nye mængder for importkontingenterne for ost som tilpasset efter Det Forenede Kongeriges udtræden af Den Europæiske Union. Det er derfor nødvendigt at ændre mængderne for toldkontingenterne i del B1 i bilag XIV.5 til gennemførelsesforordning (EU) 2020/761, inden ansøgningsperioden begynder den 1. september 2021.
                  
               
                     (9)
                  
                  
                     Gennemførelsesforordning (EU) 2020/761 bør derfor ændres.
                  
               
                     (10)
                  
                  
                     Eftersom der er et presserende behov for at gennemføre fravigelsen og ændringen af gennemførelsesforordning (EU) 2020/761, bør nærværende forordning træde i kraft på dagen for offentliggørelsen i Den Europæiske Unions Tidende.
                  
               
                     (11)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Fravigelse af gennemførelsesforordning (EU) 2020/761
            Uanset reglen om oprindelsesbevis for overgang til fri omsætning som fastsat i bilag XII til gennemførelsesforordning (EU) 2020/761 for så vidt angår toldkontingenter under løbenummer 09.4410, 09.4411 og 09.4420 kan toldmyndighederne kræve enhver anden form for dokumentation, der er nødvendig for at bevise produkternes oprindelse, hvis de erhvervsdrivende ikke er i stand til at fremlægge oprindelsescertifikatet som omhandlet i artikel 57, 58 og 59 i gennemførelsesforordning (EU) 2015/2447 i perioden fra den 1. juni til den 31. december 2021.
         
         
            Artikel 2
            Ændring af gennemførelsesforordning (EU) 2020/761
            I bilag XIV.5 til gennemførelsesforordning (EU) 2020/761 erstattes tabellen i del B1 af tabellen i bilaget til nærværende forordning.
         
         
            Artikel 3
            
               
                  Ikrafttræden og anvendelse
               
            
            Denne forordning træder i kraft på dagen for offentliggørelsen i Den Europæiske Unions Tidende.
            Artikel 1 finder anvendelse fra den 1. juni 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. august 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  EUT L 347 af 20.12.2013, s. 549.
         
            (3)  EUT L 150 af 20.5.2014, s. 1.
         
            (4)  Kommissionens gennemførelsesforordning (EU) 2020/761 af 17. december 2019 om gennemførelsesbestemmelser til Europa-Parlamentets og Rådets forordning (EU) nr. 1306/2013, (EU) nr. 1308/2013 og (EU) nr. 510/2014 for så vidt angår forvaltningsordningen for toldkontingenter med licenser (EUT L 185 af 12.6.2020, s. 24).
         
            (5)  Kommissionens gennemførelsesforordning (EU) 2021/760 af 7. maj 2021 om ændring af gennemførelsesforordning (EU) 2020/761 og (EU) 2020/1988 for så vidt angår forvaltningsordningen for visse toldkontingenter med licenser og om ophævelse af gennemførelsesforordning (EU) 2020/991 (EUT L 162 af 10.5.2021, s. 25).
         
            (6)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
         
            (7)  https://www.federalregister.gov/public-inspection/2021-14344/modification-of-united-states-tariff-rate-quotas-and-the-harmonized-tariff-schedule.
      
      
         
            BILAG
            
               
                           »Identifikation af gruppe i overensstemmelse med tillægsbemærkninger i kapitel 4 i »Harmonized Tariff Schedule of the United States of America«
                        
                        
                           Kontingentbetegnelse
                        
                        
                           Årlig disponibel mængde
                        
                     
                           Gruppenummer
                        
                        
                           Gruppebeskrivelse
                        
                        
                            
                        
                        
                           kg
                        
                     
                           (1)
                        
                        
                           (2)
                        
                        
                           (3)
                        
                        
                           (4)
                        
                     
                           16
                        
                        
                           Not specifically provided for (NSPF)
                        
                        
                           16-Tokyo
                        
                        
                           835 712 
                        
                     
                           16-Uruguay
                        
                        
                           3 168 597 
                        
                     
                           17
                        
                        
                           Blue Mould
                        
                        
                           17-Uruguay
                        
                        
                           347 095 
                        
                     
                           18
                        
                        
                           Cheddar
                        
                        
                           18-Uruguay
                        
                        
                           333 480 
                        
                     
                           20
                        
                        
                           Edam/Gouda
                        
                        
                           20-Uruguay
                        
                        
                           1 100 000 
                        
                     
                           21
                        
                        
                           Italian type
                        
                        
                           21-Uruguay
                        
                        
                           2 025 000 
                        
                     
                           22
                        
                        
                           Swiss or Emmenthaler cheese other than with eye formation
                        
                        
                           22-Tokyo
                        
                        
                           393 006 
                        
                     
                           22-Uruguay
                        
                        
                           380 000 
                        
                     
                           25
                        
                        
                           Swiss or Emmenthaler cheese with eye formation
                        
                        
                           25-Tokyo
                        
                        
                           4 003 172 
                        
                     
                           25-Uruguay
                        
                        
                           2 420 000 «